EELNÕU

**Elektrituruseaduse muutmise seadus**

**§ 1.** **Elektrituruseaduse muutmine**

Elektrituruseaduses tehakse järgmised muudatused:

**1)** paragrahvi 427 täiendatakse lõikega 8 järgmises sõnastuses:

„(8) Salvestusperioodi vältel elektrivõrgust energiasalvestusüksusesse salvestatud elektrienergia eest samal perioodil elektrivõrku tagastatud elektrienergia koguse ulatuses käesoleva paragrahvi lõikes 4 nimetatud tasu ei võeta, kui on täidetud vähemalt üks käesoleva seaduse § 592 lõike 10 punktides 1–4 nimetatud tingimustest.”;

**2)** paragrahvi 871 täiendatakse lõikega 64 järgmises sõnastuses:

„(64) Käesoleva paragrahvi lõikes 6 nimetatud tasu ei kohaldata kuni 15 kW netovõimsusega tootmisseadme puhul.“;

**3)** paragrahvi 871 lõiget 7 muudetakse ja sõnastatakse järgmiselt:

„(7) Tootmissuunalise võrgulepingu sõlminud turuosaline, kes ei ole viimase kahe aasta jooksul käesoleva paragrahvi lõikes 4 nimetatud perioodi möödumisest arvates vähemalt 95 protsendi ulatuses oma võrgulepingujärgset tootmissuunalist võimsust kasutanud, tasub võrguettevõtjale mittekasutatava tootmissuunalise võrguühenduse 95-protsendilise võimsuse ulatuses tasu, mis arvutatakse lepingujärgse tootmisvõimsuse ja saavutatud võimsuse vahena, lähtudes käesoleva paragrahvi lõikes 6 nimetatud arvutamise põhimõttest. Nimetatud tasu ei rakendu mittekasutatava tootmissuunalise võrguühenduse võimsuse ning vajadusel sellele lisatud 5-protsendilise varuteguri ulatuses, mis on seotud käesoleva seaduse § 422 lõikes 1 nimetatud reservvõimsuse mehhanismis osalemisega või § 425 lõikes 2 nimetatud saartalitlusvõime tagamise teenuses osalemisega või mis on vajalik süsteemihalduriga sõlmitud pikaajalise sagedusreservide lepingu täitmiseks või süsteemihalduriga sõlmitud tehnilise koostöö ja varustuskindluse tagamise lepingu täitmiseks.“;

**4)** paragrahvi 871 täiendatakse lõikega 73 järgmises sõnastuses:

„(73) Käesoleva paragrahvi lõikes 7 nimetatud tasu ei kohaldata kuni 15 kW netovõimsusega tootmisseadme puhul.“;

**5)** paragrahvi 1113 täiendatakse lõigetega 141–142 järgmises sõnastuses:

„(141) Käesoleva seaduse enne 2026. aasta 1. jaanuari kehtinud § 871 lõike 1 alusel jaotusvõrguettevõtjale esitatud tagatis tagastatakse turuosalisele või see arvestatakse tema liitumistasu katteks vaid juhul, kui turuosaline on alustanud liitumistaotluse kohase tootmisseadmega elektrienergia tootmist § 871 lõikes 4 nimetatud perioodi jooksul. Muul juhul tagatis tagastamisele ei kuulu.

(142) Põhivõrguettevõtja tagastab käesoleva seaduse enne 2026. aasta 1. jaanuari kehtinud § 871 lõike 1 alusel põhivõrguettevõtjale esitatud tagatise kolme kuu jooksul alates käesoleva sätte jõustumisest.“;

**6)** paragrahvi 1113 lõige 171 muudetakse ja sõnastatakse järgmiselt:

„(171) Käesoleva seaduse § 871 lõikeid 64 ja 73 rakendatakse tagasiulatuvalt alates 2023. aasta 17. märtsist.“.

**7)** paragrahvi 1113 lõiget 26 täiendatakse pärast sõna „nimetatud“ sõnadega „põhivõrguettevõtja esmakordse“;

**8)** paragrahvi 1113 täiendatakse lõikega 31 järgmises sõnastuses

„(31) Käesoleva seaduse § 1113 lõikeid 141 ja 142 rakendatakse alates 2026. aasta 1. jaanuarist.“

Lauri Hussar

Riigikogu esimees

Tallinn, 2025

Algatab Riigikogu liige Mario Kadastik 09.12.2025.

(allkirjastatud digitaalselt)

Mario Kadastik

Riigikogu liige